**Fantum**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un vultur privește prin noaptea concavă

un drum de milenii pavat cu tăceri,

pe bolta cernită e luna o navă

lovită de bezna iscată de ieri.

Un vultur privește prin noaptea concavă,

frenetic, aripa-i punctează căderi,

în urma lui lasă, prin ceața bolnavă,

un drum de milenii pavat cu tăceri.

Pe bolta cernită e luna o navă,

himeră astrală, tu încă mai speri

să scapi din urgia aceasta grozavă,

lovită de bezna iscată de ieri?

Un vultur privește prin noaptea concavă.

adina v

15.04.2019